**Ministarstvo kulture** je središnje tijelo državne up­ra­ve u Republici Hrvatskoj koje obavlja upravne i druge poslove u području kulture koji se odnose na: razvitak i unapređenje kulture, kulturnog i umjetničkog stvaralaštva, kulturnog života i kulturnih djelatnosti; osnivanja ustanova i drugih pravnih osoba u kulturi.

Djelokrug
---------

Zakon o ustrojstvu i djelokrugu ministarstava i državnih upravnih organizacija (NN br. 199/2003), koji je Hrvatski sabor donio na sjednici održanoj 22. prosinca 2003. godine, određuje djelokrug Ministarsva kulture na području kulture, kulturne baštine i prirodne baštine.

### Kultura

Ministarstvo kulture obavlja upravne i druge poslove u području kulture koji se odnose na promicanje kulturnih veza s drugim zemljama i međunarodnim institucijama; stručne i upravne poslove za Hrvatsko povjerenstvo za UNESCO; upravne poslove u području javnog informiranja; poticanje programa kulturnih potreba pripadnika hrvatskoga naroda u drugim zemljama; osiguravanje financijskih, materijalnih i drugih uvjeta za obavljanje i razvitak djelatnosti kulture, a osobito muzejske, galerijske, knjižničarske, arhivske, kazališne, glazbene i glazbeno-scenske, nakladničke, likovne i filmske.

### Kulturna baština

Ministarstvo obavlja upravne i druge poslove koji se odnose na: istraživanje, proučavanje, praćenje, evidentiranje, dokumentiranje i promicanje kulturne baštine; središnju informacijsko-dokumentacijsku službu; utvrđivanje svojstva zaštićenih kulturnih dobara; propisivanje mjerila za utvrđivanje programa javnih potreba u kulturi Republike Hrvatske; skrb, usklađivanje i vođenje nadzora nad financiranjem programa zaštite kulturne baštine; osnivanje i nadzor nad ustanovama za obavljanje poslova djelatnosti zaštite kulturne baštine; ocjenjivanje uvjeta za rad pravnih i fizičkih osoba na restauratorskim, konzervatorskim i drugim poslovima zaštite kulturne baštine; osiguranje uvjeta za obrazovanje i usavršavanje stručnih radnika u poslovima zaštite kulturne baštine; provedbu nadzora prometa, uvoza i izvoza zaštićenih kulturnih dobara; utvrđivanje uvjeta za korištenje i namjenu kulturnih dobara, te upravljanje kulturnim dobrima sukladno propisima; utvrđivanje posebnih uvjeta građenja za zaštitu dijelova kulturne baštine; obav­ljanje inspekcijskih poslova zaštite kulturne baštine.

### Prirodna baština

Ministarstvo obavlja upravne i druge poslove koji se odnose na: istraživanje, proučavanje, praćenje, evidentiranje, dokumentiranje i promicanje prirodne baštine, središnju informacijsko-dokumentacijsku službu; utvrđivanje svojstva zaštićenih dijelova prirode te njihovo vrednovanje; vođenje središnjih upisnika zaštićenih dijelova prirode; propisivanje mjerila za utvrđivanje programa javnih potreba u području zaštite prirode Republike Hrvatske; skrb, usklađivanje i vođenje nadzora nad financiranjem programa zaštite prirode; osnivanje i nadzor nad ustanovama za obavljanje poslova djelatnosti zaštite prirode; ocjenjivanje uvjeta za rad pravnih i fizičkih osoba na poslovima zaštite prirode; osiguravanje uvjeta za obrazovanje i usavršavanje stručnih djelatnika u djelatnostima zaštite prirode, provedbu nadzora prometa, uvoza, izvoza zaštićenih dijelova prirode; utvrđivanje uvjeta za korištenje i namjenu zaš­tićenih dijelova prirode, te upravljanje zaštićenim dijelovima prirode; utvrđivanje uvjeta zaštite prirode; inspekcijske poslove zaštite prirode.

Ustroj
------

* Kabinet ministra
* Tajništvo Ministarstva
* Uprava za međunarodnu kulturnu suradnju
* Uprava za zaštitu kulturne baštine
* Uprava za kulturni razvitak
* Uprava za izvedbene umjetnosti i audiovizualnu djelatnost
* Uprava za knjigu i knjižnice
* Uprava za zaštitu prirode
* Uprava za gospodarenje i financiranje
* Uprava za normativne i upravno-pravne poslove
* Samostalni odjel za unutarnju reviziju
* Samostalni odjel za planiranje razvojnih projekata i analitiku

Dosadašnji ministri
-------------------

| Ministar/ministrica | Početak obnašanja dužnosti | Završetak obnašanja dužnosti |
| --- | --- | --- |
| Antun Vujić | 27. siječnja 2000. | 22. prosinca 2003.
 |
| **Božo Biškupić** | 23. prosinca 2003. | 29. prosinca 2010. |
| **Jasen Mesić** | 29. prosinca 2010. | 23. prosinca 2011. |
| **Andrea Zlatar Violić** | 23. prosinca 2011. | 25. ožujka 2015. |
| **Berislav Šipuš** | 24. travnja 2015. | 22. siječnja 2016. |
| **Zlatko Hasanbegović** | 22. siječnja 2016. | 19. listopada 2016. |
| **Nina Obuljen Koržinek** | 19. listopada 2016. |  |

Izvori
------

* Stranice Vlade Republike Hrvatske Arhivirano 2008-08-22 na Wayback Machine-u
* Ministarstvo kulture

Vanjske veze
------------

* Ministarstvo kulture

Koordinate: 45°48′18″N 15°58′12″E﻿ / ﻿45.8050170638624°N 15.9698671102524°E﻿ / 45.8050170638624; 15.9698671102524

| * p
* r
* u
Ministarstva u Republici Hrvatskoj |
| --- |
| 
* Ministarstvo financija
* Ministarstvo obrane
* Ministarstvo vanjskih i europskih poslova
* Ministarstvo unutarnjih poslova
* Ministarstvo pravosuđa
* Ministarstvo uprave
* Ministarstvo gospodarstva, poduzetništva i obrta
* Ministarstvo regionalnog razvoja i fondova Europske unije
* Ministarstvo rada i mirovinskoga sustava
* Ministarstvo mora, prometa i infrastrukture
* Ministarstvo poljoprivrede
* Ministarstvo turizma
* Ministarstvo zaštite okoliša i energetike
* Ministarstvo graditeljstva i prostornoga uređenja
* Ministarstvo hrvatskih branitelja
* Ministarstvo za demografiju, obitelj, mlade i socijalnu politiku
* Ministarstvo zdravstva
* Ministarstvo znanosti i obrazovanja
* Ministarstvo kulture
* Ministarstvo državne imovine

 |  |
| Bivša | 
* Ministarstvo iseljeništva
* Ministarstvo obitelji, branitelja i međugeneracijske solidarnosti
* Ministarstvo poduzetništva i obrta
* Ministarstvo socijalne politike i mladih

 |